קודם כל, במשך כל ההריון וגם לפניו, חשוב לזכור שבריאותך חשובה לא פחות מבריאות העובר, מה גם שכאשר מדובר בזיהומים נרתיקיים יש סכנה ל"זיהום עולה" שעשוי לפגוע בעובר, ועל כן חשוב מאוד לאבחן אותם ולטפל בהם בזמן. לא ברור לי מדוע נמנעת מטיפול לפני הביוץ.
אני מניחה שאת מתכוונת לטיפול בנרות וגינליים מסוג אגיסטן (החומר הפעיל בהם נקרא קלוטרימזול). אם כך, הם אינם מפריעים לתהליך ההתעברות ואפשר להשתמש בהם. אינני יודעת מי אבחן שהבעיה אצלך היא פטריה. אם לא תחושי הטבה, כדאי מאוד שתפני לרופא/ת הנשים, מפני שיתכן שיש צורך בטיפול שונה.
שיהיה בהצלחה!
ד"ר מורן שויקה-רבאו - אינפומד